Document ID: 32009D0006

KOMISSION PÄÄTÖS,
tehty 17 päivänä joulukuuta 2008,
lintuinfluenssaa koskevien päätösten 2005/692/EY, 2005/731/EY, 2005/734/EY ja 2007/25/EY muuttamisesta niiden soveltamisajan osalta
(tiedoksiannettu numerolla K(2008) 8333)
(ETA:n kannalta merkityksellinen teksti)
(2009/6/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 18 artiklan 7 kohdan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) ja erityisesti sen 22 artiklan 6 kohdan,
ottaa huomioon lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (4) ja erityisesti sen 18 artiklan,
sekä katsoo seuraavaa:
(1)
Komissio on hyväksynyt useita lintuinfluenssaa koskevia suojatoimenpiteitä sen jälkeen, kun taudinpurkaukset alkoivat Kaakkois-Aasiassa joulukuussa 2003 ja syyksi oli todettu erittäin patogeeninen H5N1-virus.
(2)
Suojatoimenpiteistä on säädetty erityisesti lintuinfluenssaa useissa kolmansissa maissa koskevista tietyistä suojatoimenpiteistä 6 päivänä lokakuuta 2005 tehdyllä komission päätöksellä 2005/692/EY (5), luonnonvaraisten lintujen lintuinfluenssan valvontaa koskevista lisävaatimuksista 17 päivänä lokakuuta 2005 tehdyllä komission päätöksellä 2005/731/EY (6), bioturvallisuustoimenpiteistä influenssavirus A:n alatyypin H5N1 aiheuttaman erittäin patogeenisen lintuinfluenssan tarttumisvaaran vähentämiseksi luonnonvaraisista linnuista siipikarjaan ja muihin vankeudessa pidettäviin lintuihin sekä varhaisen havaitsemisen järjestelmästä erityisen vaaralle alttiilla alueilla 19 päivänä lokakuuta 2005 tehdyllä komission päätöksellä 2005/734/EY (7) sekä tietyistä suojatoimenpiteistä, jotka liittyvät erittäin patogeeniseen lintuinfluenssaan ja omistajiensa mukana seuraavien lemmikkilintujen kuljetuksiin yhteisöön 22 päivänä joulukuuta 2006 tehdyllä komission päätöksellä 2007/25/EY (8).
(3)
Päätöksiä sovelletaan 31 päivään joulukuuta 2008.
(4)
Alatyyppiä H5N1 olevan erittäin patogeenisen lintuinfluenssan taudinpurkauksia siipikarjassa ja luonnonvaraisissa linnuissa esiintyy edelleen kolmansissa maissa. Lisäksi eri maissa eri puolilla maailmaa tavataan edelleen tapauksia, joissa ihminen on jouduttuaan lähikosketuksiin sairastuneen linnun kanssa sairastunut tautiin ja joissain tapauksissa jopa kuollut. Siksi on edelleen olemassa riski, että tauti leviää kolmansista maista jäsenvaltioihin.
(5)
Tämän vuoksi, paitsi että rajataan siipikarjan, siipikarjatuotteiden ja lemmikkilintujen aiheuttama välitön riski, on syytä pitää voimassa bioturvallisuustoimenpiteet, jotta vähennetään vaaraa influenssavirus A:n alatyypin H5N1 aiheuttaman erittäin patogeenisen lintuinfluenssan tarttumisesta luonnonvaraisista linnuista siipikarjaan ja muihin vankeudessa pidettäviin lintuihin, sekä varhaisen havaitsemisen järjestelmät vaaralle erityisen alttiilla alueilla.
(6)
Kyseisten päätösten soveltamista olisi sen vuoksi jatkettava 31 päivään joulukuuta 2009.
(7)
Lisäksi eläinten terveysvaatimuksista tuotaessa tiettyjä lintuja yhteisöön sekä lintujen tuontiin liittyvistä karanteenivaatimuksista 23 päivänä maaliskuuta 2007 annetulla komission asetuksella (EY) N:o 318/2007 (9) kumotaan komission päätös 2000/666/EY (10) ja korvataan päätöksessä säädetyt tiettyjä yhteisöön tuotuja lintuja koskevat karanteenivaatimukset.
(8)
Päätöksessä 2007/25/EY olevat nykyiset viittaukset päätöksessä 2000/666/EY säädettyihin vaatimuksiin olisi sen vuoksi korvattava viittauksilla asetuksessa (EY) No 318/2007 säädettyihin vaatimuksiin.
(9)
Päätökset 2005/692/EY, 2005/731/EY, 2005/734/EY ja 2007/25/EY olisi sen vuoksi muutettava vastaavasti.
(10)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2005/692/EY 7 artiklassa päivämäärä ”31 päivään joulukuuta 2008” päivämäärällä ”31 päivään joulukuuta 2009”.
2 artikla
Korvataan päätöksen 2005/731/EY 4 artiklassa päivämäärä ”31 päivään joulukuuta 2008” päivämäärällä ”31 päivään joulukuuta 2009”.
3 artikla
Korvataan päätöksen 2005/734/EY 4 artiklassa päivämäärä ”31 päivään joulukuuta 2008” päivämäärällä ”31 päivään joulukuuta 2009”.
4 artikla
Muutetaan päätös 2007/25/EY seuraavasti:
1)
Korvataan 1 artiklan 1 kohdan b alakohdan ii alakohta seuraavasti:
”ii)
linnut pidetään määräjäsenvaltiossa maahantuonnin jälkeen 30 vuorokautta karanteenissa tiloissa, jotka on hyväksytty komission asetuksen (EY) N:o 318/2007 (11) 6 artiklan 1 kohdan mukaisesti, tai
2)
Korvataan 6 artiklassa päivämäärä ”31 päivään joulukuuta 2008” päivämäärällä ”31 päivään joulukuuta 2009”.
3)
Korvataan liite II tämän päätöksen liitteen tekstillä.
5 artikla
Jäsenvaltioiden on viipymättä toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle viipymättä.
6 artikla
Tämä päätös on osoitettu kaikille jäsenvaltioille.
Tehty Brysselissä 17 päivänä joulukuuta 2008.

Labels: 0
20
5
6